Document ID: 31983L0341

*****
ΤΡΙΤΗ ΟΔΗΓΙΑ ΤΗΣ ΕΠΙΤΡΟΠΗΣ
της 29ης Ιουνίου 1983
για την προσαρμογή στην τεχνική πρόοδο των παραρτημάτων ΙΙ, ΙΙΙ και V της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στα καλλυντικά προϊόντα
(83/341/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών μελών των αναφερομένων στα καλλυντικά προϊόντα (1), όπως τροποποιήθηκε τελευταία από την οδηγία 83/191/ΕΟΚ (2), και ιδίως το άρθρο 8 παράγραφος 2,
Εκτιμώντας:
ότι, για την προστασία της δημόσιας υγείας, πρέπει να απαγορευτεί η χρήση ορισμένων ουσιών που χρησιμοποιούνται ως βαφές των μαλλιών·
ότι πρέπει να γίνει μεταφορά της π-φαινυλενοδιαμίνης (π-διαμινοβενζόλιο) από το παράρτημα V στο παράρτημα ΙΙΙ·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των καλλυντικών προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 76/768/ΕΟΚ τροποποιείται ως εξής:
1. Στο παράρτημα ΙΙ προστίθενται οι αριθμοί:
«363. 1,2-διαμινοβενζόλιο και άλατά του
364. 2,4-διαμινοτολουόλιο και άλατά του.»
2. Στο παράρτημα ΙΙΙ, μέρος πρώτο, στον αύξοντα αριθμό 8, το κείμενο της στήλης β αντικαθίσταται από το ακόλουθο:
«Διαμινοβενζόλια (μ-, π-), παράγωγά τους υποκατεστημένα στο άζωτο και άλατά τους, καθώς και παράγωγα του ο-διαμινοβενζολίου υποκατεστημένα στο άζωτο (1).»
3. Στο παράρτημα ΙΙΙ, μέρος πρώτο, στον αύξοντα αριθμό 9, το κείμενο της στήλης β αντικαθίσταται από το ακόλουθο:
«Διαμινοτολουόλια, παράγωγά τους υποκατεστημένα στο άζωτο και άλατά τους (1), εξαιρουμένης της ουσίας 364 του παραρτήματος ΙΙ. »
4. Στο παράρτημα V καταργείται ο τίτλος:
«4. π-φαινυλενοδιαμίνη και άλατά της.»
Άρθρο 2
Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο στις 31 Δεκεμβρίου 1984. Ενημερώνουν αμέσως περί αυτού την Επιτροπή.
Άρθρο 3
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 29 Ιουνίου 1983.

Labels: 1
15